EU:n maksupalveludirektiivi (PSD2) edellyttää vahvaa tunnistautumista verkko-ostoja tehtäessä. Direktiivi suojaa kuluttajaa ja tekee maksamisesta turvallisempaa. Verkko-ostoja varten Handelsbanken käyttää kaksivaiheista tunnistautumista: Verkkopankissa asetetaan henkilökohtainen salasana, jolla osto vahvistetaan. Lisäksi ostotapahtuma vahvistetaan kertakäyttöisellä turvaluvulla, joka lähetetään tekstiviestinä ostohetkellä. Jos sinulla ei ole verkkopankkia, et voi asettaa salasanaa etkä tehdä ostoja verkkokaupoissa, joissa vahvaa tunnistamista vaaditaan.